Кемгә ышанырга белмәссең

	Россия халкының күпчелеге галим, укытучы, хәрбиләргә һәм дин әһелләренә ышана. Ә сәясәтчеләр, дәүләт хезмәткәрләре, полиция һәм эшмәкәрләрнең фикерләренә шикләнеп карый. Бу хакта Бөтенроссия җәмәгатьчелек фикерен өйрәнү үзәге үткәргән тикшеренү нәтиҗәләре хәбәр итә.	 Җәмәгатьчелек фикерен өйрәнү
 үзәге Россия халкына: “Кайсы һөнәр ияләренә ышанасыз?” – дигән сорау белән
 мөрәҗәгать иткән. Баксаң, халыкның ышанычын яулап алган иң хөрмәтле кешеләр
 галимнәр һәм укытучылар икән. Россия халкының 66 проценты аларга ышана. Икенче
 урында – хәрбиләр, аларга ышанучылар 57 процент. Табибларга – 54 процент, дин
 әһелләренә 50 процент халык ышана икән. Ә менә сәясәтчеләр, дәүләт
 хезмәткәрләре һәм эшмә­кәрләрнең хәле мактанырлык түгел. Сәясәтчеләргә ил
 халкының 53 проценты ышанмый. Дәү­ләт хезмәткәрләре һәм поли­ция­гә
 ышан­маучылар 52 процентны тәшкил итә. Эшмә­кәрләр Россиядә яшәүчеләрнең нәкъ
 яртысының гына ышанычын яулаган. Һөнәрләр исемлегендә журналистлар да бар.
 Әлеге һөнәрне башкаручыларга халыкның 37 проценты ышана, ә 32 проценты – юк. Россия җәмәгатьчелек фи­керен
 өйрәнү институты әле­ге сораштыруны быел­ның июнь аенда үткәргән. Анда
 Россиянең 46 төбәгенең 138 шә­һәр һәм авылларында яшәү­че 1 мең 600 кеше
 катнашкан. Быелгы нәтиҗәләрне башка еллардагылары белән чагыштыру да кызыклы
 мәгъ­лүматлар ачып салган. Рос­сия халкы ышаныч белдергән һөнәр ияләренең дә
 абруе елдан-ел төшә бара икән. Мә­сәлән, дин әһелләренә ышанучылар ике ел
 эчендә 65 проценттан 50 процентка калган. Галимнәргә элек 71 процент халык
 ышана торган булган, хәзер 66 гына. Укытучыларга ышанучылар ике ел элек 68
 процентны, хәрбиләргә ышанучылар 62 процентны тәшкил иткән.  

Ватаным Татарстан

	№ 157 | 08.08.2012	


